MISERABLES-V-WEB	Non sabie se qué auie estat d’era; es eveniments deth carrèr dera Chanvrerie vagauen coma ua broma ena sua memòria; es confusi nòms d’Eponina, Gavroche, Mabeuf, es Thenardier e toti es sòns amics estropats lugubraments en hum dera barralha, flotauen en sòn esperit; era estranha aparicion deth senhor Fauchelevent en aquera sagnosa aventura li costaue er efècte d’un enigma en ua tempèsta; non comprenie era sua pròpia vida; non sabie com ne per qui auie estat sauvat, tanpòc ac sabien es persones que l’entornejauen.Tot çò que poderen dider-li ei que l’auien amiat de nets en ua veitura de loguèr en carrèr des Monges deth Calvari.